CELEX: E2012P0004
Language: fi
Date: 2012-06-02 00:00:00
Title: Risdal Touring AS:n 2 päivänä kesäkuuta 2012 EFTAn valvontaviranomaista vastaan nostama kanne (Asia E-4/12)

25.10.2012   
            
            
               FI
            
            
               Euroopan unionin virallinen lehti
            
            
               C 324/11
            
         Risdal Touring AS:n 2 päivänä kesäkuuta 2012 EFTAn valvontaviranomaista vastaan nostama kanne
   (Asia E-4/12)
   2012/C 324/09
   Risdal Touring AS:n edustajana toimiva lakimies Jon Midthjell (Advokatfirmaet Midthjell AS, Grev Wedels plass 5, 0151 Oslo, Norway) nosti 2 päivänä kesäkuuta 2012 EFTAn tuomioistuimessa kanteen EFTAn valvontaviranomaista vastaan.
   Kantaja pyytää, että EFTAn tuomioistuin
   
               1.
            
            
               kumoaa riidanalaisen päätöksen ja
            
         
               2.
            
            
               määrää vastaajan ja mahdollisen väliintulijan maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja on Norjassa perustettu yksityisyritys, joka toimii linja-autojen tilausajomarkkinoilla Norjassa ja useissa EU:n jäsenvaltioissa.
            
         
               —
            
            
               Kantaja vaatii, että kumotaan 5 päivänä huhtikuuta 2012 ja myös 4 päivänä toukokuuta 2012 tiedoksi annettu EFTAn valvontaviranomaisen päätös, jolla evätään yleisön oikeus tutustua EFTAn valvontaviranomaisen asian N:o 70506 koko sisältöön.
            
         
               —
            
            
               Kantajan mukaan EFTAn valvontaviranomainen on rikkonut
               
                           —
                        
                        
                           asiakirjojen saatavuutta koskevien sääntöjen 2 artiklan 1 kohtaa ja 4 artiklan 2 kohtaa epäämällä tutustumisen EFTAn valvontaviranomaisen asian N:o 70506 koko sisältöön;
                        
                     
                           —
                        
                        
                           asiakirjojen saatavuutta koskevien sääntöjen 2 artiklan 1 kohtaa ja 4 artiklan 2 kohtaa siltä osin kuin kiistanalaisessa päätöksessä kieltäydyttiin luovuttamasta niitä kysymyksiä koskevat olennaiset tosiseikat, jotka EFTAn valvontaviranomainen oli esittänyt Norjan hallitukselle, Oslon kaupungille ja mahdollisesti sääntöjenvastaisen tuen saajalle määrittääkseen, oliko syytä aloittaa muodollinen tutkintamenettely vastaajan 8 päivänä syyskuuta 2011 vastaanottaman valtiontukea koskevan kantelun johdosta;
                        
                     
                           —
                        
                        
                           asiakirjojen saatavuutta koskevien sääntöjen 2 artiklan 1 kohtaa ja 4 artiklan 2 kohtaa siltä osin kuin kiistanalaisessa päätöksessä kieltäydyttiin luovuttamasta niitä vastauksia koskevat olennaiset tosiseikat, jotka EFTAn valvontaviranomainen oli saanut Oslon kaupungilta ja mahdollisesti sääntöjenvastaisen tuen saajalta määrittääkseen, oliko syytä aloittaa muodollinen tutkintamenettely vastaajan 8 päivänä syyskuuta 2011 vastaanottaman valtiontukea koskevan kantelun johdosta; ja
                        
                     
                           —
                        
                        
                           valvonta- ja tuomioistuinsopimuksen 16 artiklaa siltä osin kuin riidanalaista päätöstä ei ole perusteltu.